Neuvoston asetus (ETY) N:o 887/89, annettu 5 päivänä huhtikuuta 1989, tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä annetun asetuksen (ETY) N:o 1866/86 muuttamisesta kolmannen kerran



Virallinen lehti nro L 094 , 07/04/1989 s. 0004 - 0005

Suomenk. erityispainos Alue 4 Nide 3 s. 0127

Ruotsink. erityispainos Alue 4 Nide 3 s. 0127



NEUVOSTON ASETUS (ETY) N:o 887/89, annettu 5 päivänä huhtikuuta 1989, tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä annetun asetuksen (ETY) N:o 1866/86 muuttamisesta kolmannen kerran EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmästä 25 päivänä tammikuuta 1983 annetun neuvoston asetuksen (ETY) N:o 170/83(), sellaisena kuin se on viimeksi muutettuna Espanjan ja Portugalin liittymissopimuksella, ja erityisesti sen 11 artiklan, ottaa huomioon komission ehdotuksen, sekä katsoo, että asetuksen (ETY) N:o 170/83 2 artiklan mukaan tarvittavat säilyttämistoimenpiteet mainitun asetuksen 1 artiklassa määriteltyjen tavoitteiden toteuttamiseksi on valmisteltava käytettävissä olevien tieteellisten lausuntojen perusteella, asetuksessa (ETY) N:o 1866/86(), sellaisena kuin se on viimeksi muutettuna asetuksella (ETY) N:o 2178/88(), vahvistetaan tiettyjä Itämeren, Belttien ja Juutinrauman vesialueiden kalavarojen teknisiä säilyttämistoimenpiteitä, Itämeren yleissopimuksessa perustettu kansainvälinen Itämeren kalastuskomissio on 29 päivänä lokakuuta 1988 päivätyssä kirjeessä ilmoittanut sopimuspuolille tietyn määrän suosituksia, joista päätettiin sen neljännessätoista istunnossa ja joilla on tarkoitus muuttaa teknisiä toimenpiteitä, ja mainitusta yleissopimuksesta johtuu, että yhteisön on saatettava nämä suositukset voimaan Itämeren ja Belttien vesialueilla, jollei yleissopimuksen XI artiklassa määriteltyä menettelyä noudattaen laadituista vastalauseista muuta johdu, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1866/86 seuraavasti: 1. Korvataan 2 artiklan 1 kohta seuraavasti: "1. Seuraavassa lueteltujen kalalajien, jotka on pyydetty seuraavilla maantieteellisillä alueilla ja seuraavina aikoina, säilyttäminen aluksella on kielletty: >TAULUKON PAIKKA> " 2. Lisätään 5 artiklaan kohta seuraavasti: "3. On kiellettyä käyttää verkkoja, joiden silmäkoko on pienempi kuin kyseessä olevalle maantieteelliselle alueelle ja lajille tai lajiryhmälle liitteessä IV vahvistettu silmäkoko." 3. Korvataan 1 päivästä tammikuuta 1990 lähtien 6 artiklan 1 kohta seuraavasti: "1. Tarkastettaessa verkkoja niiden silmäkoko on mitattava litteiden, kahden millimetrin paksuisten tulkkien avulla, jotka on valmistettu kestävästä ja muotonsa säilyttävästä aineesta. Tulkeissa on oltava joko useampia suorasivuisia reunoja, jotka on yhdistetty viistosivuisilla väliosilla, jotka ovat kukin kaltevuudeltaan yksi senttimetri kahdeksaa senttimetriä kohti, tai pelkästään viistoja sivuja, joiden kaltevuus on sama kuin edellä määritelty. Jokaisen tulkin pintaan on merkittävä sen leveys millimetreinä sekä sen mahdolliseen suorasivuiseen osaan että viistoon osaan. Viistoon osaan on tehtävä millimetriasteikko, ja leveys on merkittävä säännöllisin välein. Merkinnät eivät saa ulottua tulkin sivuihin saakka, jotka on täytynyt työstää sileäksi ja joissa on oltava 0,5 millimetrin nimellispyöristys." 4. Lisätään kohta liitteeseen IV seuraavasti: ">TAULUKON PAIKKA> " 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä huhtikuuta 1989. Neuvoston puolesta Puheenjohtaja M. CHAVES GONZALES () EYVL N:o L 24, 27.1.1983, s. 1 () EYVL N:o L 162, 18.6.1986, s. 1 () EYVL N:o L 191, 22.7.1988, s. 7